Denisas Fonvizinas

Denisas Fonvizinas (; 1745 m. birželio 14 d. Maskvoje – 1792 m. gruodžio 12 d. Sankt Peterburge) – rusų klasicizmo dramaturgas ir poetas.

Biografija 

Denisas Fonvizinas gimė vokiečių kilmės rusų bajorų šeimoje. Mokėsi universiteto gimnazijoje Maskvoje. 1761 m. įstojo į Maskvos universitetą, nuo 1762 dirbo Užsienio reikalų kolegijoje Sankt Peterburge. D. Fonvizinas vertė prancūzų ir vokiečių autorių kūrinius į rusų kalbą. Prancūzų filosofai Volteras ir Helvecijus padarė didelė įtaką jaunam Fonvizinui. 1769 m. jis tapo diplomato Nikitos Panino sekretoriumi. Kartu su N. Paninu jie parengė pirmąjį Rusijos istorijoje konstitucijos projektą. D. Fonvizino žymiausias kūrinys yra pjesė „Nebrendyla“. Kūrinyje autorius nepalankiai vertino bajorų auklėjimą ir baudžiavą. Denisas Fonvizinas mirė 1792 m. Sankt Peterburge, kur ir buvo palaidotas.

Išnašos

Šaltiniai 
 Вдовина Л. Н. Фонвизин (фон Визин) Денис Иванович // А. Ю. Андреев, Д. А. Цыганков. — 2010.

Rusijos poetai
Rusijos rašytojai